8. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. Γ/7457 της 31 Μαΐου /6 Ιουν. 1988 (ΦΕΚ Β’ 337)  Διαδικασίες, προϋποθέσεις και όροι ένταξης επενδύσεων στα Μεσογειακά Ολοκληρωμένα Προγράμματα (Μ.Ο.Π.) (Αναδημοσιεύθηκε στις 7 Νοεμ. 1988 ΦΕΚ Β’ 818). Με την Γ/3110/12-16 Μαΐου 1989 ΦΕΚ Β’ 365, αποφ. Υπ. Εθν. Οικονομίας, ορίστηκε ότι παρατείνεται από τη λήξη της και μέχρι 30.6.1989 η προθεσμία υποβολής αιτήσεως ένταξης επενδύσεων στα ΜΟΠ. Έχοντας υπόψη: 1.Τον κανονισμό της ΕΟΚ 2088/1985. 2.Τον κανονισμό της ΕΟΚ 1787/1984. 3.Το Νομ. 1262/82 "για την παροχή κινήτρων ενίσχυσης της Οικονομικής και Περιφερειακής Ανάπτυξης της χώρας και τροποποίηση συναφών διατάξεων ", όπως ισχύει. 4.Το Νομ. 1682/87 και ειδικότερα το άρθρ. 2 αυτού. 5.Το άρθρ. 23 του Νομ. 1558/85 "Κυβέρνηση και Κυβερνητικά Όργανα" (ΦΕΚ 137/Α΄/26.7.85). 6.Την Α9211/ΔΙΟΝΟΣΕ/737/3.12.87 απόφαση του Πρωθυπουργού και του Υπουργού Εθνικής Οικονομίας "ανάθεση αρμοδιοτήτων στους Υφυπουργούς Εθνικής Οικονομίας" (ΦΕΚ 702/Β’/4.12.87). 7.Την απόφαση ΙΕ/5531/13.5.87 "περί καθορισμού Στοιχείων Αξιολόγησης Τουριστικών Επενδύσεων Πρωτογενή Τομέα Παραγωγής, Κριτηρίων και Τρόπου Προσδιορισμού Επιχορήγησης Νομ. 1262/82" όπως τροποποιήθηκε, 8.Την απόφ. ΙΕ/5532/13.5.87 "περί καθορισμού Στοιχείων Αξιολόγησης Τουριστικών Επενδύσεων Δευτερογενή Τομέα, Παραγωγής, Κριτηρίων και Τρόπου Προσδιορισμού Επιχορήγησης του Νομ. 1262/82", όπως τροποποιήθηκε. 9.Την απόφαση ΙΕ/5533/13.5.87 "περί καθορισμού Στοιχείων Αξιολόγησης Τουριστικών Επενδύσεων, Κριτηρίων και Τρόπου Προσδιορισμού Επιχορήγησης του Νομ. 1262/82, όπως τροποποιήθηκε. 10.Τις ΙΕ/7503/16.6.87 και ΙΕ/4914/28.4.87 αποφάσεις του Υπουργού Εθνικής Οικονομίας" Διαδικασίες, Προϋποθέσεις και όροι ένταξης επενδύσεων στα Μεσογειακά Ολοκληρωμένα Προγράμματα (ΜΟΠ)", αποφασίζουμε: Άρθρ.1-Στα ΜΟΠ μπορούν να υπαχθούν: α)Παραγωγικές επενδύσεις του μεταποιητικού τομέα. (Υπογράφει και ο Υπουργός Βιομηχανίας). β)Παραγωγικές επενδύσεις σύγχρονης τεχνολογίας του πρωτογενή τομέα και γ)Επενδύσεις σε ξενοδοχειακές μονάδες και ξενώνες. Άρθρ.2-1.Αιτήσεις που υποβάλλονται από 1.6.1988 μέχρι 31.12.1988 για υπαγωγή επενδυτικών σχεδίων στις διατάξεις του Νομ. 1262/82 και έχουν τις προϋποθέσεις υπαγωγής στο Νόμο αυτό, είναι επιλέξιμες για υπαγωγή στα ΜΟΠ, εφόσον πληρούν τα αναφερόμενα στο άρθρ. 4 της απόφασης αυτής κριτήρια και το ζητήσει με την αίτησή του ο επενδυτικός φορέας. 2.Επενδυτικές προτάσεις του τομέα μεταποίησης που έχουν υποβληθεί αλλά δεν έχει μέχρι την υπογραφή της απόφασης αυτής εκδοθεί απόφαση υπαγωγής στο Νομ. 1262/82 μπορούν να εξετασθούν, για υπαγωγή στα ΜΟΠ, ύστερα από αίτηση του επενδυτή, εφόσον πληρούν τα αναφερόμενα στο άρθρ. 4 της απόφασης αυτής κριτήρια. 3.Αιτήσεις υπαγωγής επενδυτικών προτάσεων στα ΜΟΠ που έχουν υποβληθεί ή θα υποβληθούν μέχρι 31.5.1988 εξετάζονται εφόσον πληρούν είτε τα αναφερόμενα στη ΙΕ/7503/16.6.87 απόφασή μας κριτήρια είτα τα αναφερόμενα στην απόφαση αυτή κριτήρια. 4.Οι υποβαλλόμενες προτάσεις εξετάζονται από τις αρμόδιες Γνωμοδοτικές Επιτροπές του άρθρ. 8 του Νομ. 1262/82, όπως ισχύει. Άρθρ.3.-1.Στις επιχειρήσεις, που πραγματοποιούν παραγωγικές επενδύσεις του άρθρ. 1 της απόφασης αυτής και υπάγονται στα ΜΟΠ, χορηγείται πρόσθετη επιχορήγηση, πέραν των παρεχομένων κινήτρων με βάση τα κριτήρια του Νομ. 1262/82, ως εξής:               Πρόσθετη επιχορήγηση Περιοχή Νομ. 1262/82 (ποσοστιαίες μονάδες)              Α΄ 10              Β΄ 10              Γ΄ 20              Δ΄ 20 Η παραπάνω επιχορήγηση παρέχεται στο κόστος της παραγωγικής επένδυσης ανεξάρτητα από το ύψος αυτής και σε καμία περίπτωση δεν μπορεί να υπερβαίνει συνολικά το όριο των 50 ποσοστιαίων μονάδων για τις περιοχές Α΄, Β΄ και το όριο των 60 ποσοστιαίων μονάδων για τις περιοχές Γ΄Δ΄. Το ποσοστό επιδότησης επιτοκίου υπολογίζεται με βάση τα κριτήρια του Νομ. 1262/82(ΙΕ/5531/13.5.87, ΙΕ/5532/13.5.87 και ΙΕ/5533/13.5.87 αποφάσεις του Υπουργού Εθνικής Οικονομίας), όπως τροποποιήθηκαν για το τραπεζικό δάνειο που απαιτείται για την πραγματοποίηση της επένδυσης ανεξάρτητα από το ύψος αυτής. 2.Η ελάχιστη ίδια συμμετοχή του φορέα στην επενδυτική δαπάνη ορίζεται σε ποσοστό 20%. Διευκρινίζεται ότι για τον προσδιορισμό του ύψους της επιχορήγησης σύμφωνα με τις ΙΕ/5531/13.5.87, ΙΕ/5532/13.5.87 και ΙΕ/5533/13.5.87 αποφάσεις του Υπουργού Εθνικής Οικονομίας, όπως τροποποιήθηκαν, στη βαθμολόγηση του κριτηρίου "βαθμός ίδιας συμμετοχής λαμβάνονται υπόψη τα προβλεπόμενα στο Νομ. 1262/82, όπως ισχύει, ελάχιστα όρια ίδιας συμμετοχής κατά περιοχή. Η ίδια συμμετοχή θα καταβάλλεται σε μετρητά και θα αποτελεί μετοχικό κεφάλαιο της Εταιρείας. Στην ίδια συμμετοχή συμπεριλαμβάνεται και η αξία του  απαραίτητου οικοπέδου. Για τις υφιστάμενες επιχειρήσεις, ε(Μετά τη σελ. 848) Σελ. 849 Τεύχος ΙΑ-6-3 Σελ. 87 Αναπτυξιακή και Βιομηχανική Πολιτική 13.Ξ.η.8 κτός από την αύξηση του μετοχικού κεφαλαίου με νέα μετρητά κεφάλαια, μπορούν να θεωρηθούν ως ίδια συμμετοχή τα υφισταμένα αποθεματικά πλην του τακτικού, χωρίς αυτά να αποτελέσουν αύξηση του μετοχικού κεφαλαίου. Στην περίπτωση αυτή θα πρέπει η επιχείρηση να έχει αποδεδειγμένα διαθέσιμα κεφάλαια και επάρκεια για τις ανάγκες της σε μόνιμο κεφάλαιο κίνησης και να εξασφαλίζεται ένα υγιές χρηματοδοτικό σχήμα μετά την ολοκλήρωση της επένδυσης. Η δαπάνη της επένδυσης πέρα από την ίδια συμμετοχή και την επιχορήγηση του δημοσίου καλύπτεται με δάνειο από το Ελληνικό Τραπεζικό Σύστημα ή Τράπεζες του εξωτερικού. Άρθρ.4.-1.Τα κριτήρια επιλογής των επενδυτικών προτάσεων για υπαγωγή στα ΜΟΠ αναφέρονται ιδίως: -στην ενίσχυση μονάδων υψηλής τεχνολογίας και στην εφαρμογή μεθόδων υψηλής τεχνολογίας σε παραδοσιακούς κλάδους. -στη συμβολή της επένδυσης στην οικονομική ολοκλήρωση της περιοχής του τόπου εγκατάστασής της. -στη συμβολή της επένδυσης στην αντιμετώπιση των διαρθρωτικών αδυναμιών του κλάδου στον οποίο εντάσσεται. -στη δυνατότητα της επιχείρησης να είναι ανταγωνιστική σε διεθνές επίπεδο. -στην ισόρροπη περιφερειακή ανάπτυξη. -στο μέγεθος και το είδος της επένδυσης. -στην προώθηση της κοινής επιχειρηματικής δράσης (σε κοινοτικό επίπεδο). Ειδικότερα η πλήρωση ορισμένων από τα παραπάνω κριτήρια αποτελεί προϋπόθεση υπαγωγής στα ΜΟΠ, όπως αναφέρεται παρακάτω. Τα υπόλοιπα, που είναι κυρίως ποιοτικά κριτήρια, τίθενται στην κρίση της Γνωμοδοτικής Επιτροπής. "2.Οι ειδικές επενδύσεις του άρθρ. 9 παρ. 1α, β, γ και δ του Νομ. 1262/1982, όπως ισχύει, καθώς και οι επενδύσεις εξαιρετικά προηγμένης τεχνολογίας για παραγωγή προϊόντων ή υπηρεσιών είναι επιλέξιμες για υπαγωγή στα ΜΟΠ ανεξάρτητα από την περιοχή εγκατάστασης του νόμου αυτού, με την προϋπόθεση ότι για την εξέταση των επενδύσεων αυτών θα έχει προηγουμένως διαπιστωθεί η τήρηση των διατάξεων του Π.Δ. 84/84, όπως απαιτείται. Σελ. 850 Τεύχος ΙΑ-6-3 Σελ.88 Οι τελευταίες για τους σκοπούς της παρούσας απόφασης εξομοιώνονται με τις ειδικές επενδύσεις του άρθρ. 8 παρ. 1 εδαφ. δ΄". Το μέσα σε " " πρώτο εδάφιο της παρ. 2 αντικαταστάθηκε ως άνω από το άρθρ. 1 της Γ/12612/19/22 Ιουλ. 1988 (ΦΕΚ Β΄514), αποφ. Υπ. Εθν. Οικονομίας που αναδημοσιεύτηκε στις 7 Νοεμ.1988 (ΦΕΚ Β΄818). Οι υπόλοιπες επενδύσεις του μεταποιητικού τομέα είναι επιλέξιμες για υπαγωγή στα ΜΟΠ εφόσον ικανοποιούν τα 2 από τα ακόλουθα 3 κριτήρια: α)Το ποσοστό της προστιθέμενης αξίας ως προς την ακαθόριστη αξία παραγωγής στον κλάδο που εντάσσεται η επένδυση, όπως αυτο αναφέρεται στην ΙΕ/5532/13.5.87 απόφαση του Υπουργού Εθνικής Οικονομίας, όπως ισχύει, θα πρέπει να είναι τουλάχιστον 25ο/ο β)Ο προϋπολογισμός του επενδυτικού σχεδίου θα πρέπει να υπερβαίνει τα 300 εκατ. δρχ. γ)Η επένδυση να πραγματοποιείται σε ειδική ζώνη της παρ. 3 του άρθρ. 3 του Νομ. 1262/82 ή σε οιοδήποτε νησί της ελληνικής επικρατείας ή στη Θράκη ή στη ζώνη των 20 χλμ. από τη μεθοριακή γραμμή. 3.Προκειμένου να επιλεγεί μία επένδυση του Πρωτογενή τομέα (εδαφ. β΄παρ. 1 άρθρ. 2 του Νόμ. 1262/82, όπως ισχύει) για υπαγωγή στα ΜΟΠ, θα πρέπει ο προϋπολογισμός του επενδυτικού σχεδίου να υπερβαίνει τα 80 εκατ. δρχ. 4.Τέλος, προκειμένου να επιλεγεί επένδυση σε ξενοδοχειακή μονάδα ή ξενώνα για υπαγωγή στα ΜΟΠ, θα πρέπει να ικανοποιεί τουλάχιστον τρία από τα ακόλουθα κριτήρια, όπως αυτά περιγράφονται στην απόφ. ΙΕ/5533/13.5.87 του Υπουργού Εθνικής Οικονομίας, όπως ισχύει. α)Η επένδυση θα πρέπει να πραγματοποιείται σε οποιαδήποτε ζώνη, όπως αναφέρεται στην παραπάνω απόφαση εκτός της ζώνης τουριστικής ανάσχεσης. β)Να αφορά μονάδα ΑΑ΄ ή Α΄ τάξης, σύμφωνα με την έγκριση του ΕΟΤ. γ)Να αφορά μονάδες που διαθέτουν εγκαταστάσεις εξυπηρέτησης ειδικών μορφών τουρισμού (θεραπευτικού, χειμερινού, αθλητικού, συνεδριακού) και δ)Ο προϋπολογισμός του επενδυτικού σχεδίου θα πρέπει να υπερβαίνει τα 300 εκατ. δρχ. 13.Ξ.η.8 Αναπτυξιακή και Βιομηχανική Πολιτική Άρθρ.5.-1.Με αποφάσεις του Υπουργού Εθνικής Οικονομίας και του κατά περίπτωση αρμόδιου Υπουργού που δημοσιεύονται σε περίληψη στην Εφημερίδα της Κυβερνήσεως, καθορίζονται οι υποχρεώσεις και τα δικαιώματα του Δημοσίου και των επενδυτών και ειδικότερα το ποσοστό της επιχορήγησης και επιδότησης επιτοκίου οι όροι εκτέλεσης της συγκεκριμένης επένδυσης, ο τρόπος χρηματοδότησης και οι κυρώσεις σε βάρος του επενδυτή σε περίπτωση παράβασης των υποχρεώσεών του. 2.Οι παραπάνω αποφάσεις είναι δυνατόν να τροποποιούνται με όμοια απόφαση που εκδίδονται ύστερα από γνώμη της προβλεπόμενης από το άρθρ. 8 του Νόμ. 1262/82, όπως ισχύει, Γνωμοδοτικής Επιτροπής μετά από αίτηση του επενδυτή. 3.Το Υπουργείο Εθνικής Οικονομίας μεριμνά για την προώθηση στην ΕΟΚ των επενδύσεων που έχουν εγκριθεί για ένταξη και συγχρηματοδότηση από τα ΜΟΠ. Άρθρ.6.-1.Ο έλεγχος της προόδου των επενδυτικών έργων και γενικότερα των επενδύσεων, ανεξάρτητα αν βρίσκονται σε εκτέλεση ή έχουν περατωθεί γίνεται από Όργανα Ελέγχου, σύμφωνα με τα οριζόμενα στην παρ. 2 του άρθρ. 8 του Νομ. 1262/82, όπως ισχύει και τις ισχύουσες ή εκδοθησόμενες σχετικές αποφάσεις του Υπουργού Εθνικής Οικονομίας. 2.Για την εκταμίευση και την καταβολή της επιχορήγησης καθώς και τα απαιτούμενα δικαιολογητικά έχουν ανάλογα εφαρμογή οι διατάξεις του Νόμ. 1262/82, όπως ισχύει, και τις ισχύουσες ή εκδοθησόμενες σχετικές αποφάσεις του Υπουργού Εθνικής Οικονομίας. Άρθρ.7.-Οι διατάξεις του Νομ. 1262/82, όπως ισχύει, έχουν εφαρμογή για τα λοιπά θέματα που δεν ρυθμίζονται στην απόφαση αυτή. Άρθρ.8.-Η ισχύς της απόφασης αυτής αρχίζει από της υπογραφής της. Άρθρ.9.-Η απόφαση αυτή να δημοσιευθεί στην Εφημερίδα της Κυβερνήσεως. 